Важнай задачай з’яўляецца пошук нашчадкаў, бо архівы многіх рэпрэсаваных пісьменнікаў і паэтаў былі знішчаны ў часы рэпрэсій, вайны, чыстак НКУС. Некаторыя архівы да нашых дзён захаваліся цудам. Калі падчас другога арышту да паэта і крытыка Адама Бабарэкі прыйшлі чэкісты, яго жонка хітрасцю ўклала сваю дачку спаць на ложак з умайстраванай у яго шуфлядай, дзе і захоўваліся рукапісы мужа.